پودولسک

پودولسک روس دا اک صنعتی شہر تے ماسکو اوبلاست (ماسکو) دے ضلع پودولدسکی دا انتظامی مرکز اے ۔ ایہہ شہر دریائے ماسکو دے اک معاون دریا ، دریائے پاخرا دے کنڈے آباد اے ۔ ایہہ ماسکو اوبلاست ج سبتوں وڈا شہر اے اسدی آبادی 2002ء دی مردم شماری موجب 1،80،963 اے ۔ تریخ پودولسک شہر نے ایتھے واقع اک پنڈ پودول توں ترقی کردے ہوئے اک شہر دا روپ دھاریا ، جہڑا 18ویں صدی عیسوی چ ماسکو چ دینیلوف خانقاہ نال متعلق سی ۔ پودولسک نوں روسی ملکہ کیتھرائن II نے 1791ء چ شہر دا درجہ دتا ۔ انقلاب روس توں پہلے پودولسک روسی سلطنت چ وڈے صنعتی شہراں چوں اک سی ۔ اک سنگر فیکٹری جہڑی سلائی مشینان بناندی سی ایتھے قائم سی ۔ سویت یونین دے بانی لینن دا اولیانوف ٹبر وی پودولسک ج رہندا رہیا سی ۔ ولادیمیر لینن نے کئی وار اس شہر دا دورہ کیتا تے ایتھے اسدی اک نکی جہی جاگیر تے کاٹیج وی سی ۔ سن 1900ء چ ایسنے اسکرا اخبار (اشتراکیاں دا اخبار) لئی حمایت حاصل کرن لئی ماسکو تے دوجے شہراں دے سوشل ڈیموکریٹاں نال پودولسک شہر ج ملاقات کیتی ۔ 1971ء چ پودولسک نوں آڈر آف ریڈ بینر آف لیبر دے اعزاز نال نوازیا گیا ۔ سویت دور چ پودولسک ماسکو اوبلاست چ اک ودا صنعتی تھاں سی ۔ اوس ویلے اس شہر چ 70 توں ودھ کارخانے کم کر رہے سن ، تے شہر دے زیادہ تر لوک اینہاں کارخانےآں چ کم کردے سن ۔ سن 2000ء چ ایتھے اک وڈی فوجی چھاؤنی قائم کیتی گئی ۔ جڑواں شہر پودولسک دے جڑواں شہر تھلویں نیں ۔ ایمسٹیٹین ,آسٹریا بالٹی ,مالدووا بار ,مونٹی نیگرو بریسوف ,بیلارس چرنووتسی ,یوکرین ہینان چین کوارنا ,بلغاریہ کلادنو ,چیک لوکراج اوہرد ,مقدونیہ سینٹ اوین ,فرانس شومن بلغاریہ سخومی(سکھومی ,ابخازیہ ٹیریئن لانڈ ,جرمنی ونادزور ,آرمینیا ورمنسکو مازورسکی ,پولینڈ شہر جنہاں نال جڑواں شہر قرار دین دا منصوبہ اے ۔ بنی میلال ,مراکش کوپر ,سلوینیا پیتروزاوودسک ,روس باہرلے جوڑ پودولسک دے جڑواں شہر